b"\n_START_ARTICLE_\nLuca Francesconi\n_START_SECTION_\n\xc3\x92pera\n_START_PARAGRAPH_\nPer enc\xc3\xa0rrec de la RAI, el 1994 va estrenar l'\xc3\xb2pera radiof\xc3\xb2nica Ballata del rovescio del mondo, amb llibret d'Umberto Fiori (basat en la Rime of the Ancient Mariner de Coleridge). Francesconi va triar el poema de Coleridge per la modernitat que traspua, ja que reflecteix la disjuntiva entre ra\xc3\xb3 i inconscient en la qual encara viu l'home contemporani. Per aquesta composici\xc3\xb3 va rebre el Prix Italia. _NEWLINE_El 2004 es va estrenar al Festival Holland d'Amsterdam una \xc3\xb2pera comissionada per aquest festival, Gesualdo Considered as a Murderer. Francesconi va emprar un text de Vittorio Sermonti. L'oratori Atopia est\xc3\xa0 concebut com un espectacle interactiu, inspirat pel quadre de Vel\xc3\xa1zquez Las Meninas._NEWLINE_L'any 2011 es va estrenar al Teatre alla Scala de Mil\xc3\xa0 l'\xc3\xb2pera Quartett, una obra sorprenent que ha tingut \xc3\xa8xit arreu del m\xc3\xb3n: se n'han fet m\xc3\xa9s de 45 representacions en tres produccions diferents i en concert. El 2017 es va estrenar al Liceu de Barcelona."